**Kevin Zadai (2) Hogyan Kapjunk Válaszokat Imáinkra**

***SID****: Helló. Sid Roth vagyok. Üdvözöllek világomban, ahol természetes a természetfeletti. Vendégem meghalt, a Mennybe került, de az Úr visszaküldte őt a láthatatlan világról való kinyilatkoztatásokkal, kijelentésekkel. A legtöbb Biblia hívőnek, sem hitetlen embernek fogalma sincs arról, hogy az életben zajló összes esemény mögött szellemi lények állnak. Azt, hogy jó vagy rossz történik az életedben, a láthatatlan világ befolyásolja! Vendégemnek még azt is megmutatta az Úr, hogyan kaphatunk választ minden egyes imánkra. Valakit érdekel…? Szeretnétek tudni…?*

*Helló. Itt vagyok barátommal, Kevin Zadai-al. Kevin egy egyszerű fogászati műtétre ment el, de altatás közben meghalt és a Mennybe került, ahonnan vissza sem akart térni.*

**KEVIN**: Nem Sid, tényleg nem. Még mindig nem tudom felfogni sem, mennyire gyönyörű a Menny és milyen más itt lenni. Olyan lassú…

***SID****: Hogy érted azt, hogy lassú?*

**KEVIN**: Ez a szféra, amiben élünk, a Mennyhez képest nagyon lassú, mivel ez egy bukott világ. És ha valaki egyszer megtapasztalja a másik birodalmat, nem akar onnan visszatérni. Az annyira jó, hogy onnan nem akarnál többé ide visszajönni... De Jézus visszaküldött engem. Azt akarta, hogy tanítsam az embereket az ima és annak működése kapcsán, hogy ne csüggedjenek el csalódottságban. De a mi világunkban minden nagyon lassú…

***SID****: Annyira erősen érzem most itt Isten jelenlétét, ahogy beszélsz… Akkor ugorjunk is fejest a témába! Mi az első dolog, amit meg kell tennünk ahhoz, hogy imáinkra mindig választ kapjunk?*

**KEVIN**: Amikor Jézus beszélt hozzám Sid, azt akarta, hogy jöjjek vissza és mondjam el az embereknek, hogy tisztában legyenek a dolgokkal. Azt mondta: „Imáikra mindig választ kapnak az emberek abban az esetben, ha teljes egységbe, azaz összehangba kerülnek Velem”. Mondta is az Igében (János 15:7), hogy amikor Benne maradunk, bármit kérünk Tőle, azt megkapjuk. Azonban sok olyan dolgot teszünk, amiből kihagyjuk Őt, nélküle tervezünk… Pedig ha összhangba kerülnék Vele, az összes imáink megválaszolásra kerülnének. Azt mondta nekem: „Ha eggyé válnának Velem, bármire is vágynak, ha kérik Tőlem, meg is kapják!”

***SID****: Mondtál egy olyat, hogy úgy kellene imádkoznunk, hogy „beimádkozzuk magunkat a jövőnkbe” - Mintha már meglenne mindaz, amit kérünk Tőle? Kifejtenéd?*

**KEVIN**: Nos, láttam, Sid, hogy Isten Szelleme mellettünk áll, hogy képezzen bennünket. Azért is van itt velünk, hogy pontosan elmondja nekünk, hogy mit mondjunk, mit imádkozzunk, és ad bepillantást a jövőbe. A Szent Szellem a Segítő és segít nekünk abban, hogy beimádkozzuk magunkat a jövőnkbe. Nos, Jézus azt mondta: „Én úgy látlak téged, mintha a jövőd az most lenne. Számomra olyan, mintha ez lenne a jelened, számodra viszont most még csak a jövő. Viszont! Ha itt maradsz velem a titkos helyen, rejtekhelyen, betekintést kaphatsz abba, és láthatod a jövőt!”

***SID****: Hallottunk már a titkos helyről, vagy rejtekhelyről, de pontosan mi az, hogyan juthatunk el oda és hogyan maradhatunk ott? Számomra te úgy festesz, mintha folyamatosan ott lennél…*

**KEVIN:** Nos, az egy biztonságos hely. Elhiheted nekem, ha te visszatérnél a Mennyből egy olyan helyre, ami még csak meg sem közelíti a Mennyet, azonnal vágyni fogsz egy olyan helyre, ami a legközelebbi hely Istenhez. Nos, ez a titkos hely, amiről a 91-es Zsoltár is ír: „a Felségesnek rejteke, a Mindanható árnyéka…” Megmutatta nekem, hogy a trónja mindkét oldalánál a Kérubok szárnyaikkal takarják Őt és amikor a 4-es versben azt mondja, hogy „szárnyaival betakar”, ezek a Kérubok szárnyai. Rendelkezünk mindazokkal a jó dolgokkal, amikről ír a 91-es Zsoltár 9-16-os verseiben. Viszont azt is mondta: "Ha azonban nem teszed állandó lakhelyeddé a Felségesnek rejtekét, a Mindenható árnyékát, akkor ezek a jó dolgok távol lesznek tőled, hiszen nem vagy akkor elég közel Hozzám…”

***SID****: Beszéltél nekem arról, hogy azóta, hogy jártál a Mennyben, sokszor belelátsz a szellemvilágba itt a földön és látod, hogy mi történik a láthatatlan birodalomban. Mondd el, amit New Orleans-ban láttál.*

**KEVIN**: Igen. Kíváncsi voltam, hogy az Úr miért küldött engem és a feleségemet New Orleans-ba, mert az sok szempontból elég kemény város… Azt felelte: "Mert bízom bennetek." Akkor elkezdtünk imádkozni és azt mondtuk: rendben, akkor most ez a küldetésünk. Sok időt töltöttünk imában, és hirtelen megnyílt a szemünk arra, hogy mi folyik körülöttünk. Hosszú időket töltöttünk az Úrral imában és böjtben, és ahogy megnyíltak a szellemi szemeink, láttuk, hogy gonosz lények közelítenek New Orleans városának irányából a vidéki térségekbe, ahol mi is éltünk. Eddig a pontig nem láttam ezt, csak érzékeltem, mivel tudtam, hogy az ottlakókat valami zavarja és nyugtalanítja. Három démoni lény jött New Orleans felől, majd egy angyal jött be a házunkba, és ahogy hozzámért, azt mondta: „Azért jöttem, hogy elhozzam az imaválaszod.” Majd felkapott engem és szó szerint visszafújta azokat a gonosz lényeket New Orleans városába. Azt mondta: „A mi birodalmunkban, mi így csináljuk a dolgokat, így gondoskodunk arról, hogy az el legyen végezve…” Majd letett engem a földre, ő pedig elrepült. Azt gondoltam: „Mi minden történhet még a szellemvilágban, amiről fogalmunk sincs…” Szeretnék most szólni a nézőkhöz, akik nehézségeken mennek most keresztül. Tudnod kell, hogy Isten küldött angyalokat, hogy szolgáljanak veled és feléd! Azért jöttek, hogy válaszokat hozzanak az imáidra. Ahogy nekem is azt mondta az angyal, hogy „azért jöttem, hogy elhozzam az imaválaszod.” És ahogy azt mondta: „így gondoskodunk arról, hogy az el legyen végezve…” Ez a műsor most miattad és érted van! Méghozzá azért, mert támadásokon mész most keresztül, de Isten Szelleme által azt mondom most neked: „Isten elküldi angyalait, hogy segítségedre legyenek ebben a harcban és ne add fel, mert az Úr óriási és hatalmas módon veled van."

***SID****: Szeretnék bejutni és ott is maradni azon a titkos helyen a nap 24 órájában, hogy többek között a 91. Zsoltár minden ígérete aktiválódjon az életemben, és szeretném, ha te is ott lennél! Mindjárt visszajövünk.*

*Szeretném, ha beszélgetnénk a láthatatlan világról. Vannak úgynevezett „lendület-megszakítók” ahogy fogalmaztál, akiket te „gyilkos puszítóknak” is neveztél. Magyarázd ezt el, kérlek.*

**KEVIN**: Nos, amikor visszatértem, rájöttem, hogy nem voltam tisztában azzal, hogy az ellenségem utál, sőt gyűlöl engem, és ki akar nyírni. Mi, keresztények sokszor elfelejtjük, hogy van egy ellenségünk, aki gyűlöl minket és úgy gondoljuk, hogy biztos nem is utál minket annyira, csak félreért bennünket, nem érti, mi folyik itt. De ezek a démoni szellemek, az emberek életére akarnak törni. Vannak közöttük úgynevezett: „lendület megszakítók”, melyek az alábbit teszik: abban a pillanatban, hogy egy keresztény ember elkezd áttörni és kitörni a világ rendszeréből és elkezd lépéseket tenni sorsa beteljesítése irányába, azt megpróbálja kimozdítani a „lendületből” és akadályokkal próbálja lelassítani, mert az ellenség tudja, ha valaki megmarad abban a tempóban, amiben lendületesen megy előre, akkor megállíthatatlan lesz. Jézus azt mondta: „az, aki lendületben marad, megállíthatatlan lesz!” Azt is mondta: „ezeknek a gyilkos szellemeknek egyetlen céljuk van, hogy téged kinyírjanak, elpusztítsanak.” Ezért nekünk, keresztényeknek józannak kell lennünk! Mint ahogy mondja a **Titus 2:6** vagy az **1Péter 5:8**. El szoktam mondani az embereknek: „ki lettek küldve ellenünk olyan gonosz erők, melyek megbotlást próbálnak okozni bennünk, hogy megszakítsák azt a lendületet, amiben elkezdtünk felfelé ívelni, hogy ne sikerüljön „kitörni” vagy áttörni. Jézus azért is küldött vissza engem, hogy ezeket elmondjam az embereknek: az ördög minden akadályt próbál elénk görgetni, hogy ne érjük el céljainkat, de ha nem engedjük meg neki, hogy kimozdítson abból a lendületből, amiben felfelé ívelünk, akkor megállíthatatlanná válunk!

***SID****: Melyek azok a területek, amelyekkel legyőzhetjük ezeket a „lendület-megszakítókat” melyek valójában démonok, akiknek az a feladata, hogy megöljenek. Nem érdekli őket, ha meghalsz, csak megakadályozhassák, hogy abban a lendületben élj, ami elhozza áttörésed, hogy beteljesíthesd azt a sorsod, melyet Isten neked szánt.*

**KEVIN**: Hú Sid, annyira erősen érzem most az Úr kenetét, mert az alábbiak fognak történni azzal, hogy ezek a világosságra jönnek. El fogsz különíteni időt az imádkozásra! Odafigyelsz arra, hogy mit mondasz ki a száddal, hogy csak azokat mondd ki, amiket az Úr mond neked, azt ismétled vissza, amit Tőle hallasz! És akkor jönni fognak az angyalok, mert őket vonzza az, ami írva van rólad az Élet Könyvében, és ahogy azokat kimondod a száddal, ők elkezdik azt végrehajtani! És akkor jönnek majd ezek a démonok, és elkezdik azt hazudni neked, hogy az Istennel való kapcsolatod nem olyan, mint amire gondoltál: hogy lehetne jó kapcsolatod Istennel, ha rossz dolgok történnek az életedben? De az Úr azt mondta: a Vele való kapcsolatunkhoz ennek semmi köze nincs! Azért próbálnak nekünk ártani, mert gyilkosok és mindennel Istent próbálják rágalmazni és hazudni Róla! Ha úgy gondoltad, hogy azért, mert imádkoztál és engedelmeskedtél az Úrnak, ez most ellened fordul és háborúba kerültél miatta, tudd, hogy az ellenségnek épp az a célja, hogy megfélemlítsen és meghátrálj! A démonok azt akarják, hogy hagyd abba és add fel! Jézus azt mondta, hogy ne adjuk fel! Menjünk tovább és ne veszítsünk a lendületből, mert akkor eljön az áttörés és ott már nem tudnak mit tenni a démonok!

***SID****: Más szavakkal, amit Kevin mond: „ne add fel!” Ez most Isten Szava hozzád: „hagyd abba azt, hogy feladod! Ne add fel!” Oké. Tehát, amikor a Mennybe kerültél, láttad ott az Élet könyvét. Milyen volt megnézni egy olyan könyvet, ami az egész életedet tartalmazza, a teljes jövődet?*

**KEVIN**: Igen. Láttam, hogy a **Zsoltárok 139:16** teljesen igaz. Láttam, hogy emberek nevei vannak a könyvek kötésén, és minden egyes embernek van saját könyve, ami tartalmazza mindazt, amit Isten cselekszik rajtuk keresztül. Azt is láttam, hogy Isten kijelöl angyalokat arra, hogy segítsenek az embereknek beteljesíteni azt, ami a könyvükben meg van írva róluk. Időnként, amikor emberek bajba kerülnek, angyalok jönnek és megmentik őket, de nem ez a fő feladatuk csupán, hanem hogy segítsenek beteljesíteni mindazt, ami a könyvükben írva van róluk. Tehát, amikor nyelveken imádkozol, valójában az történik, hogy Isten Szelleme szavaid által felolvassa a könyvet, és erre az angyalok azt mondják: „hé, ez ismerősnek tűnik. Ezek kódszavak.” Az angyalok pedig arra úgy reagálnak, mint a katonatisztek, amikor megkapják a parancsot: azonnal hozzálátnak a beteljesítéshez. Ne felejtsük el, hogy Isten elküldte az angyalait hozzánk, hogy beteljesítsék azt, ami írva van rólunk a saját könyvünkben, melyet Isten már a születésünk előtt megírt rólunk!

***SID****: Ha tehát jól értem amit mondasz: mindenkinek vagy egy olyan könyve a Mennyben, amiben előre meg lett írva az egész élete, de a földön abból semmi nem valósul meg egészen addig, amíg az ember azt ki nem mondja a szájával…? A nyelveken-szólás által pedig olyan, mintha felolvasnánk azt a könyvet, azaz kimondanánk életünk sorsát, rendeltetését? Azt is mondtad, hogy abban a könyvben teljes pontossággal le van minden írva, például pénzösszegek is, amiket keresnek emberek fillérre pontosan benne vannak…? Magyarázd ezt el.*

**KEVIN**: Igen. Az egyik könyv az egyik barátomé volt, aki fiatalemberként nagyon gazdag volt és Jézus fillérre pontosan feljegyezte, mennyit fog keresni az élete során, mielőtt véget érne földi élete és hazatérne a Mennybe, hogy Vele legyen örökre. Majd azt mondta Jézus: „mivel ez az ember nem imádkozik nyelveken, Isten Szelleme nem tudja kimondani száján keresztül azt, ami a könyvében írva van róla. A könyvében az áll, hogy ennyit fog keresni…” majd Jézus ujjával rámutatott az összegre, ami négyszer annyi volt, mint amit a valóságban keresett. Ha tehát nyelveken-szólna és kimondaná szellemben mindazt, ami írva van róla, négyszer annyit kereshetne, mint most, és nem úgy, hogy a gazdagság megszerzésére koncentrál, hanem úgy, hogy Isten vezeti el őt minden igazságra és az egésszel az a célja, hogy teljesítse azt a küldetését, hogy Isten Királyságát anyagilag támogassa!

***SID****: Jézus elmondta, hogy mi az első lépés ahhoz, hogy szellembe kerüljünk. Mi az?*

**KEVIN**: Azt mondta, hogy ez a nyelveken-szólás, nyelveken imádkozás.

***SID****: Miért érzem most ennyire Isten jelenlétét? Hú, épp most kaptam egy ismeret beszédét. Van valaki, akinek fáj a nyaka. Ha megmozgatod a nyakad, látni fogod, hogy a fájdalom megszűnik, és a fejedben olyan, mintha migrénes fájdalom lenne, de most eltűnik! Hátfájásból gyógyulnak most… csípő… ujjak… ízületi gyulladás. Hogy lehet, hogy ez csak úgy elkapott? Éreztem, ahogy Isten Szelleme hirtelen leszállt rám és jött az ismeret beszéde emberekről. Az Úr azt mondja neked: „meggyógyultál!” Mi történik most?*

**KEVIN**: Én is érzem, hogy az ízületek meggyógyulnak, és vesék és máj. Gyógyulások folynak most a vérrel kapcsolatos problémák kapcsán, különösen a vesékkel és a májjal kapcsolatban. Van valaki, akinek épp most gyógyult meg a szeme, a látása.

***SID****: Jézus megtanította Kevinnel, hogyan játsszon a szaxofonon úgy, ahogy Jézus játszott azon, de azt is megtanította, hogyan imádkozzunk úgy, ahogy Ő imádkozott. Mit mondott neked?*

**KEVIN**: Azt mondta, hogy nem elég mélységesek az imáim, mert nem a szívem mélyéről tör fel az imádságom. Az alábbiképpen magyarázta ezt, Sid: „A Zsoltárok 16. fejezetében Dávid amit leírt, azt nekem prófétálta”- mondta. Jézus azt mondta, hogy Dávid írta meg azt a Zsoltárt, és amikor Ő a pokol mélyén volt, újra és újra felidézte magában az abban írottakat. Azt mondta: „Utat készítettem neked és mindenkinek, hogy a Messiás által azokból a mélységekből imádkozzanak.” Azt mondta: "Ki-imádkoztam magam a pokolból, mert ott volt a 16. Zsoltár, amit folyamatosan imádkoztam, aztán jött a Szent Szellem és feltámasztott." Azt mondta: "Azzal a meggyőződéssel kell imádkoznod, hogy a Szentírás alapján tudd, hogy ki vagy!” Azt mondta: „Amikor lent voltam a pokolban, nem volt senki, hogy tanúskodjon rólam, nem volt ott a Szent Szellem, hogy segítsen. Addig lettem volna ott, amíg az Atya nem adta volna ki a parancsot a feltámasztásomra. Ennyire bíztam Benne.” Majd azt mondta: „ezekből a mélységekből kell imádkoznod úgy, hogy ennyire bízol Bennem!”